b'\n_START_ARTICLE_\nPlateumaris consimilis\n_START_SECTION_\nUtseende\n_START_PARAGRAPH_\nPlateumaris consimilis er mellom 9-12\xc2\xa0mm lang. Kroppen er langsmal og ikke s\xc3\xa5 oval som bladbillene ofte er.  Den er metallisk farget i ulike nyanser av messing- og bronsefarge.  Bakkroppen smalner bakover. Hodet er fremover-rettet. Beina er forholdsvis lange._NEWLINE_Mange av artene i slekten Plateumaris,  er sv\xc3\xa6rt like hverandre og sikker artsbestemmelse kan bare skje ved unders\xc3\xb8kelse av genitaliene.\n_START_SECTION_\nLevevis\n_START_PARAGRAPH_\nB\xc3\xa5de larvene og de voksne (imago) billene finnes n\xc3\xa6r ferskvann hvor de lever av \xc3\xa5 spise blad p\xc3\xa5 n\xc3\xa6ringsplanten. Larvene lever under vannoverflaten. De voksne er s\xc3\xa6rlig aktive i solskinn._NEWLINE_Plateumaris consimilis tilh\xc3\xb8rer gruppen av insekter med fullstendig forvandling (holometabole insekter), som gjennomg\xc3\xa5r  en metamorfose i l\xc3\xb8pet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.'